**Αθήνα:** 16.10.2024

**Αρ. Πρωτ.:** 988

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Πάρε μέρος στην πανελλήνια έρευνα για την πρόσβαση των ατόμων με αναπηρία, χρόνιες και σπάνιες παθήσεις στην Υγεία!**

* **Μεγάλη πανελλαδική διαδικτυακή έρευνα για την πρόσβαση στην Υγεία**
* **Να αναδείξουμε τα εμπόδια που αντιμετωπίζουμε στην πρόσβασή μας σε δημόσιες και ποιοτικές υπηρεσίες Υγείας**

**Σύνδεσμος για το ερωτηματολόγιο** [**https://observatoryncdp.limesurvey.net/749114?lang=el**](https://observatoryncdp.limesurvey.net/749114?lang=el)

**Σύνδεσμος για ερωτηματολόγιο προσβάσιμο για άτομα με οπτική αναπηρία -χρήστες προγραμμάτων ανάγνωσης οθόνης** [**https://observatoryncdp.limesurvey.net/751625?lang=el**](https://observatoryncdp.limesurvey.net/751625?lang=el)

Με την κατάρρευση του Εθνικού Συστήματος Υγείας, οι ζωές των ατόμων με αναπηρία, με χρόνιες και με σπάνιες παθήσεις κινδυνεύουν.

Οι πολίτες με αναπηρία και χρόνιες και σπάνιες παθήσεις στην Ελλάδα βρίσκονται μακράν στην χειρότερη θέση από το σύνολο των χωρών της Ευρώπης των 27, ως προς την πρόσβασή τους σε υπηρεσίες υγείας, με το 1/3 των ατόμων με μέτρια ή σοβαρή αναπηρία να αντιμετωπίζει ανικανοποίητες ανάγκες υγείας, [σύμφωνα με τα τελευταία δεδομένα της Eurostat](https://www.esamea.gr/el/article/to-13-twn-politwn-me-anaphria-sthn-ellada-den-exei-prosbash-sthn-ygeia-stoixeia-eurostat).

Η ΕΣΑμεΑ αφιερώνει τη φετινή 3η Δεκέμβρη, εθνική και παγκόσμια ημέρα ατόμων με αναπηρία στην **ΥΓΕΙΑ** και διοργανώνει πανελλήνια εκστρατεία με στόχο να ρίξει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους στα θέματα υγείας τους και στον κίνδυνο για τις ζωές τους.

Σε αυτό το πλαίσιο, το [Παρατηρητήριο Θεμάτων Αναπηρίας της ΕΣΑμεΑ](https://paratiritirioanapirias.gr/el) διενεργεί την πρώτη μεγάλη πανελλαδική διαδικτυακή έρευνα για την πρόσβαση των ατόμων με αναπηρία ή/και χρόνιες και σπάνιες παθήσεις στην Υγεία.

Στόχος της έρευνας είναι να διερευνήσει σε βάθος την πρόσβαση σε αναγκαίες υπηρεσίες, υποδομές και αγαθά υγείας, καθώς και να αποτυπώσει τα εμπόδια που αντιμετωπίζουν τα άτομα με αναπηρία ή/και χρόνιες και σπάνιες παθήσεις, ως προς την άσκηση του ύψιστου δικαιώματός τους, να απολαμβάνουν το υψηλότερο δυνατό επίπεδο υγείας και να έχουν πρόσβαση σε δημόσιες, ποιοτικές και κατάλληλες υπηρεσίες υγείας όλων των βαθμίδων.

Η έρευνα υλοποιείται με σεβασμό στα θεμελιώδη ανθρώπινα δικαιώματα, σύμφωνα με τις αρχές ηθικής και δεοντολογίας της επιστημονικής έρευνας. Το ερωτηματολόγιο είναι ανώνυμο και οποιαδήποτε πληροφορία, θα χρησιμοποιηθεί αποκλειστικά για τις ανάγκες της έρευνας, βάσει αυστηρών διαδικασιών για τη διασφάλιση του απορρήτου σύμφωνα με το θεσμικό πλαίσιο προστασίας των προσωπικών δεδομένων.

Η έρευνα απευθύνεται σε άτομα με αναπηρία ή/και χρόνιες ή σπάνιες παθήσεις ηλικίας 18 ετών και άνω.

Καλούμε όλα τα άτομα με αναπηρία ή/και χρόνιες και σπάνιες παθήσεις να συμπληρώσουν το ερωτηματολόγιο της έρευνας, συμβάλλοντας έτσι σημαντικά στην ενδυνάμωση και επιστημονική τεκμηρίωση των αιτημάτων του αναπηρικού κινήματος, ως προς την πλήρη και δωρεάν πρόσβαση στο ζωτικής σημασίας δικαίωμά μας στην Υγεία.

**Σύνδεσμος για το ερωτηματολόγιο:** [**https://observatoryncdp.limesurvey.net/749114?lang=el**](https://observatoryncdp.limesurvey.net/749114?lang=el)

**QR ερωτηματολογίου:**

****

**Σύνδεσμος για ερωτηματολόγιο προσβάσιμο για άτομα με οπτική αναπηρία -χρήστες προγραμμάτων ανάγνωσης οθόνης:** [**https://observatoryncdp.limesurvey.net/751625?lang=el**](https://observatoryncdp.limesurvey.net/751625?lang=el)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |